ลุ้น SET บวกต่อตามตปท. รับเฟดไม่ขึ้นดบ.ยาวถึงปี 66-เดินหน้าทำ QE
ลุ้น SET บวกต่อตามตปท. รับเฟดไม่ขึ้นดบ.ยาวถึงปี 66-เดินหน้าทำ QE
ลุ้น SET บวกต่อตามตปท. รับเฟดไม่ขึ้นดบ.ยาวถึงปี 66-เดินหน้าทำ QE
18 มี.ค. 2564

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย ซีมิโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่เช้านี้เคลื่อนไหวในแดนบวกกันทั่วหน้า ขานรับผลประชุมธนาคารกลางสหรัฐฯ (เฟด) ที่ให้คำตอบตามที่นักลงทุนอยากจะได้ ทั้งเรื่องการยังไม่รีบปรับขึ้นอัตราดอกเบี้ยไปจนถึงปี 2566 และยังเดินหน้าทำมาตรการผ่อนคลายเชิงปริมาณ (QE) ต่อไป รวมถึงมีการปรับอัตราการเติบโตเศรษฐกิจสูงขึ้น ซึ่งก็แสดงให้เห็นว่าเศรษฐกิจจะดีขึ้น และกำไรของบริษัทก็จะดีไปด้วย หุ้นที่จะได้รับประโยชน์เป็นหุ้นในกลุ่มแบงก์ และกลุ่มพลังงาน ส่วนหุ้นในกลุ่มเทคโนโลยีอาจจไม่ได้
อย่างไรก็ดี การที่เฟดมองแบบนี้แสดงให้เห็นว่าอาจจะมีเงินเฟ้อสูงขึ้น และอัตราผลตอบแทนพันธบัตรรัฐบาล (Bond yield) ก็จะสูงขึ้นไปด้วย ซึ่งก็จะกระทบการลงทุนในหุ้น จึงเป็นความเสี่ยงที่รออยู่ข้างหน้า ดังนั้นการปรับขึ้นของตลาดฯอาจจะเป็นแค่ชั่วคราว อย่างไรก็ดี ตลาดบ้านเรายังมีประเด็นกัญชงที่ทำให้ตลาดฯพอจะไปได้ ทั้งนี้ ให้ติดตามการประชุมธนาคารกลางอังกฤษ (BoE) ในวันนี้
พร้อมให้แนวรับ 1,560-1,550 จุด ส่วนแนวต้าน 1,580-1,585 จุด
 
 